बस नाम का मगरमच्छ ब्रीडिंग सेंटर करोड़ों का खर्च, सुविधाएं शून्य
भौरसैंदामेंसैकड़ों साल पुराना मगरमच्छ विहार है। 33 साल पहले इसे सरकार ने मगरमच्छ ब्रीडिंग सेंटर बना दिया। हर साल लाखों रुपए इस पर खर्च हो रहा है, लेकिन ताज्जुब इस बात है कि इन 33 सालों में यहां मगरमच्छ की संख्या 24 से पार नहीं पहुंच पाई। यही नहीं इनमें से कई मगरमच्छ तो बाहर से लाकर यहां छोड़े गए। खास बात यह है कि इसे प्रजनन केंद्र तो बना दिया, लेकिन केंद्र एक ही चतुर्थ श्रेणी संभाल रहा है। हालांकि देखरेख में एक वन्य प्राणी निरीक्षक भी है, लेकिन उस पर केंद्र के अलावा अन्य क्षेत्र भी है।
अंग्रेजीशासन में बना था विहार : भौरसैयदां के भूरिश्रवा तीर्थ के तालाब में करीब ढाई सौ साल पुराना मगरमच्छ विहार है। यहां अंग्रेजी शासन के दौरान तत्कालीन महंत ने मगरमच्छ छोड़े थे। कुछ दशक पहले तक विहार की देखरेख तीर्थ के महंत ही करते थे। बाद में वन्य प्राणी विभाग ने इसे अपने अधीन ले लिया। सन 1982 में इस तालाब को मगरमच्छ प्रजनन केंद्र का दर्जा दे दिया। 1991 के आसपास चेन्नई से चार जोड़े मगरमच्छ मंगवाए गए। ताकि यहां मगरमच्छों की संख्या को बढ़ाया जा सके।
33बरसों में महज 24 मगरमच्छ : लेकिनयहां सुविधाओं के अभाव में प्रजनन केंद्र फेल हो गया। अब तक यहां मगरमच्छों के कुल संख्या 24 तक ही पहुंच पाई है। जिनमें 10 नर, चार मादा 10 छोटे बच्चे बताए जा रहे हैं। इनकी संख्या 24 भी चेन्नई से लाए गए जोड़ों की वजह से नहीं पहुंची। बल्कि कुछ मगरमच्छ तो बाढ़ के समय बहकर आसपास के क्षेत्र में गए थे। जिन्हें पकड़ कर इसी केंद्र में छोड़ दिया गया। कुछ गांव मुकीमपुरा के पास तालाब से पकड़ कर यहां डाले गए। जबकि कुछ मगरमच्छ 1991 से पहले भी यहां थे।
टांग पर बने घावों के निशान दिखाता तारा चंद।
सफाई कर्मी पर कर चुके हैं हमला
यहांएक्सपर्ट होना बड़ी समस्या है। सालों पहले मगरमच्छ ने यहां सफाई का ठेका लेने वाले ताराचंद पर हमला करके उसकी टांग को चबा लिया था। ताराचंद 2015 तक इस तालाब की सफाई का ठेके पर काम करता रहा है। टांग पर चबाने के निशान दिखाते हुए ताराचंद ने बताया कि सफाई के लिए तालाब को खाली करवाकर मगरमच्छों को दूसरे पार्ट में शिफ्ट करवाया था, लेकिन गलती से एक मगरमच्छ कीचड़ में छिपा रह गया और जब वह सफाई के लिए उतरा तो उसने हमला कर दिया। गनीमत रही कि उस समय सफाई का औजार ताराचंद के हाथ में था। सके प्रहार से उसने खुद को छुड़ाया।
हर महीने एक लाख का खर्च
यहांरहने वाले मगरमच्छों की खुराक पर लगभग एक लाख रुपए प्रति माह खर्च किया जाता है। तालाब में मछली मांस डालने का ठेका हॉयर अथॉरिटी द्वारा ठेकेदारों को दिया जाता है। जिला स्तर के स्टॉफ का इस बजट में कोई खास रोल नहीं होता, लेकिन साल में लगभग 12 लाख खर्च करने के बाद भी इनकी संख्या नहीं बढ़ पाई।
आवागमन बढ़ने से भी दिक्कत : गुप्ता
छहएकड़ में बने तालाब बस नाम का ही प्रजनन केंद्र है। केयू प्राणी शास्त्र विभाग के पूर्व अध्यक्ष प्रो. रोहताश गुप्ता के मुताबिक उन्होंने खुद सन् 1985 में यहां शोध किया था। उस समय यहां काफी मगरमच्छ थे। बाद में सरकार ने यहां प्रजनन केंद्र बना दिया। तालाब के चारों तरफ बाड़ लगा कर छोड़ दी। अंदर टीले पर मादा मगरमच्छ के लिए अंडे देने के लिए काफी जगह थी, लेकिन उन जगहों को ही खराब कर दिया। जिसके चलते मगरमच्छ यहां अंडे देने ही नहीं आती। दूसरे यहां आवागमन ज्यादा बढ़ गया। इससे मगरमच्छों को असुविधा होती है। मादा मगरमच्छ का प्रजनन काल मार्च माह में होता है। मादा 25 से 30 अंडे देकर रेत में दबा देती है। लगभग 70 दिन बाद जब इन अंडों से बच्चे निकलते हैं तो वे पानी में उतर जाते हैं। यहां बच्चे पैदा होने के बाद उन्हें बचाने के लिए कभी प्रयास ही नहीं किया गया। पूरे केंद्र में बच्चों को अलग से रखने के लिए लैब या अन्य कोई तालाब नहीं बनाया गया। बच्चों को दूसरे मगरमच्छ निगल जाते हैं। यही वजह है कि चाह कर भी यहां मगरमच्छों की संख्या नहीं बढ़ पाई। इतने सालों में मगरमच्छों को विभाग बेहतर क्लाइमेट ही नहीं दे पाया। उन्होंने कभी यहां के कर्मचारियों को अंडों की देखभाल करते नहीं देखा। पूर्व शोधार्थी डॉ. तरसेम का भी यही कहना है कि उन्होंने अपने शोध के दौरान यहां दस से अधिक मगरमच्छ नहीं देखे। डॉ. तरसेम के मुताबिक मगरमच्छ संकट से गुजर रही प्रजाति है।
पिहोवा. गांव भौरसंैदा स्थित मगरमच्छ प्रजनन केंद्र में तालाब के किनारे बैठे मगरमच्छ।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva